钦定古今图书集成/明伦汇编/氏族典/第389卷 > 李俨
## 钦定古今图书集成/明伦汇编/氏族典/第389卷 > 李俨

按《十国春秋》，“吴李俨本唐宰相张濬少子，初名休，一
名播，仕昭宗，起家校书郎，历官左金吾将军。天复二
年，赐今姓名，以为江淮宣谕使，赍御札自巫峡间道
潜行，拜太祖东南行营都统、中书令，进爵吴王，以讨
朱全忠。已而全忠克凤翔，又杀濬于长水，俨遂留广
陵，不敢归。太祖甚尊崇之，待以王人之礼，建制敕院”，
凡国有封拜，辄先告于俨，然后下。太祖即世，诸将复
诣俨承制，授烈祖为弘农郡王，与朱瑾交好。徐知训
之死也，徐温疑俨通谋，遂被杀，国人冤之。